
ΑΘΗΝΑ 

16 ΝΟΕΜΒΡΙΟΥ 1988 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός τμήματος της πόλης Καλαμάτας (ν. Μεσσηνίας) ως 

παραδοσιακού και καθορισμός ειδικών όρων και περιορισμών δόμη¬ 
σης των οικοπέδων αστού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν.δ/τος της 17.7.1923 «Περί σχεδίων πόλεων 
κ.λπ» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 9 και 11. 

2. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 3 και 4 (παρ. 1). 

3. Τις διατάξεις του ν. 1558/1985 «Κυβέρνηση και Κυβερνητκά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

4. Το υπ’ αριθ. 51/88 π.δ «Οργανισμός Υπουργείου Περιβάλλοντος, 
Χωροταξίας και Δημοσίων Έργων και ειδικότερα το άρθρο 5 (ΦΕΚ 
19/Α/1988). 

5. Την αριθ. ΤΓ. 1291/1987 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικονο¬ 
μίας» (ΦΕΚ 526/Β). 

6. Την αριθ. Υ. 1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β). 

7. Την αριθ. 177/1987 γνωμοδότηση του Δημοτικού Συμβουλίου 
Καλαμάτας. 

8. Το αριθ. 5163/23.6.88 υπηρεσιακό σημείωμα της Διεύθυνσης 
Πολεοδομικού Σχεδιασμοΰ. 

9. Την από 25 Ιουνίου 1987 αιτιολογική έκθεση της Διεύθυνσης Πα¬ 
ραδοσιακών Οικισμών και Περιβάλλοντος (Γ7). 

10. Τις αριθ. 16/συν. 1/1988 και 36/συν. 5/1988 γνωμοδοτή¬ 
σεις του Κεντρικού Συμβουλίου Χωροταξίας, Οικισμού και Περιβάλλο¬ 
ντος. 

11. Τις αριθ. 479/1988 και 695/1988 γνωμοδοτήσεις του 
Συμβουλίου της Επικράτειας, με πρόταση του Αναπληρωτή Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

Χαρακτηρίζεται ως παραδοσιακό το τμήμα της πόλης Καλαμάτας 
(ν. Μεσσηνίας) όπως φαίνεται να περικλείεται με μαύρη διακεκομμένη 
ταινία στο σχετικό πρωτότυπο διάγραμμα σε κλίμακα 1:2000 που θεω¬ 
ρήθηκε από τον Προϊστάμενο της Διεύθυνσης Τοπογραφικών Εφαρμο¬ 


γών με την αριθ. 55095/1988 πράξη του και που συνοπτικό του αντί¬ 
τυπο δημοσιεύεται με το παρόν διάταγμα. 

Άρθρο 2 

Στο κατά το προηγούμενο άρθρο παραδοσιακό τμήμα της πόλης της 
Καλαμάτας καθορίζονται ειδικές χρήσεις γης κατά ζώνες Κ Λ Μ Ν Ξ 
και Ο, τα όρια των οποίων φαίνονται με μαύρη διακεκομμένη γραμμή 
στο ίδιο διάγραμμα, ως εξής: 

1. Ζώνη Κ περιλαμβάνει: 

Κατοικίες 

Παιδικές χαρές 

Κέντρα αναψυχής (καφενεία, εστιατόρια, γαλακτοπωλεία, ζαχαρο¬ 
πλαστεία, ταβέρνες) 
θρησκευτικούς χώρους 
Χώρους συνάθροισης κοινού 
Αθλητικές εγκαταστάσεις 
Χώρους στάθμευσης αυτοκινήτων 
Εμπορικά καταστήματα μόνο στο ισόγειο των κτιρίων 

2. Ζώνη Α περιλαμβάνει: 

Κατοικίες 

θρησκευτικούς χώρους 
Χώρους συνάθροισης κοινού. 

Κτίρια κοινωνικής πρόνοιας 
Πολιτιστικά κτίρια 
Ξενοδοχεία 
Κτίρια εκπαίδευσης 

Κέντρα αναψυχής (καφενεία, εστιατόρια, γαλακτοπωλεία, ζαχαρο¬ 
πλαστεία, ταβέρνες) 

Γραφεία και επαγγελματικά εργαστήρια που δεν ενοχλούν τη χρήση 
της κατοικίας 

Εμπορικά καταστήματα λιανικού εμπορίου μόνο στο ισόγειο των κτι¬ 
ρίων. 

Κτίρια διοίκησης 

Χώρους στάθμευσης αυτοκινήτων 

3. Ζώνη Μ περιλαμβάνει: 

Κατοικίες 

θρησκευτικούς χώρους 
Χώρους συνάθροισης κοινού 
Πολιτιστικά κτίρια 

Κέντρα αναψυχής (καφενεία, εστιατόρια, γαλακτοπωλεία, ζαχαρο¬ 
πλαστεία, ταβέρνες) 

Γραφεία και επαγγελματικά εργαστήρια που δεν ενοχλούν τη χρήση 
της κατοικίας 

Εμπορικά καταστήματα λιανικού εμπορίου 

Κτίρια διοίκησης 

Χώρους στάθμευσης αυτοκινήτων 

4. Ζώνες Ξ και Ο περιλαμβάνουν: 

Κατοικία 

θρησκευτικούς χώρους 

Χώρους συνάθροισης κοινού 

Πολιτιστικά χτίρια 

Ξενοδοχεία 

Κέντρα αναψυχής (χαφενεία, εστιατόρια, γαλακτοπωλεία, ζαχαρο¬ 
πλαστείοι, τοιβέρνες) 

Γραφεία και επαγγελματικά εργαστήρια 

Εμπορικά καταστήματα 

Κτίρια διοίκησης 

Χώρους στάθμευσης αυτοκινήτων 

5. Ζώνες εκτός σχεδίου πόλεως (μεταξύ Κάστρου και ζώνης Κ) περι¬ 
λαμβάνουν: 

Κατοικία 

6. Κατά παρέκκλιση των διατάξεων των προηγουμένων παραγρά¬ 
φων επιτρέπεται η συνέχιση λειτουργίας των χρήσεων που υφίστανται 
κατά την ημέρα δημοσίευσης του παρόντος διατάγματος, εφόσον διαθέ¬ 
τουν νόμιμη άδεια, κατάλληλο γι’ αυτές χώρο, όπως ορίζουν οι σχετικές 
πολεοδομικές και ειδικές διατάξεις, ύστερα από γνώμη της ΕΠΑΕ και 
του δήμου ότι δεν αποτελούν πηγή όχλησης για το περιβάλλον, την κυ¬ 
κλοφορία και ιδιαίτερα στις ζώνες Κ, Λ, Μ και Ν για την κατοικία. 

Οι χώροι στους οποίους στεγάζονται οι παραπάνω χρήσεις απαγο¬ 
ρεύεται να επεκταθούν, επιτρέπεται όμως να μεταβιβάζονται ή να ενοι¬ 
κιάζονται σε νέο χρήστη, διατηρώντας την ίδια (κατά παρέκκλιση) 
χρήση. 

Άρθρο 3 

1. Οι όροι και περιορισμοί δόμησης των οικοπέδων που βρίσκονται 
στο παραδοσιακό τμήμα της πόλης της Καλαμάτας, όπως καθορίζεται 
με το προηγούμενο.άρθρο καθορίζονται ως εξής: 

α) Τα οικόπεδα είναι άρτια και οικοδομήσιμα εφόσον έχουν: 

- Ελάχιστο πρόσο>πο σε κοινόχρηστο χώρο δέκα (10) μέτρα και 

- Ελάχιστο εμβαδό διακόσια (200) τ.μ. 

β) Κατά παρέκκλιση της προηγούμενης περίπτωσης (α) τα οικόπεδα 
θεωρούνται άρτια και οικοδομήσιμα εφόσον έχουν κατά την ημερομηνία 
δημοσίευσης του παρόντος διατάγματος: 

- Ελάχιστο πρόσωπο: τέσσερα (4) μέτρα 

- Ελάχιστο εμβαδόν: τριάντα (30) τ.μ. 

2. Το μέγιστο ποσοστό κάλυψης των οικοπέδων, ο συντελεστής δό¬ 
μησης αυτών, τό μέγιστο ύψος των κτιρίων και ο αριθμός των ορόφων, 
ορίζεται κατά τομείς III, IV, VI, VIII Και IX όπως αυτοί φαίνονται στο 
ανωτέρω διάγραμμα μεμαύρη γραμμή. 

α. Τομέας III 

- Συντελεστής δόμησης 0,8 

- Μέγιστο ποσοστό κάλυψης 70% 

- Μέγιστος αριθμός ορόφων δύο (2) 

- Μέγιστο επιτρεπόμενο ύψος των κτιρίων 7,50 μ. 

- Στο μέγιστο επιτρεπόμενο ύψος των κτιρίων δεν συμπεριλαμβάνε- 
ται το ύψος της στέγης. 

β. Τομέας IV 

- Συντελεστής δόμησής 0,6 ' ' 

- Μέγιστο ποσοστό κάλυψης 60% 

- Μέγιστος αριθμός ορόφων δύο (2) 

- Μέγιστο επιτρεπόμενο ύψος των κτιρίων επτά και μισό (7,50) μέ¬ 
τρα! 

- Στο μέγιστο επιτρεπόμενο ύψος των κτιρίων δεν συμπεριλαμβάνε- 
ται το ύψος της στέγης. 

- Κατ’ εξαίρεση και μόνο για τη ζώνη Κ ορίζεται: αριθμός ορόφων 
των κτιρίων ένας (1) με μέγιστο επιτρεπόμενο ύψος αυτού τέσσερα και 
μισό μ. (4,5) και μέγιστη καλυπτόμενη επιφάνεια των οικοπέδων ογδό¬ 
ντα (80) τ.μ. Στο μέγιστο επιτρεπόμενο ύψος των κτιρίων δεν συμπερι- 
λαμβάνεται το ύψος της στέγης. 

γ. Τομέας VI 

- Συντελεστής δόμησης 1,8 

- Μέγιστο ποσοιιτό κάλυψης 80% 

- Σε περίπτωση που το ισόγειο του κτιρίου προβλέπεται για χρήση 
καταστήματος η κάλυψη ανέρχεται σε 100%. 

- Μέγιστος αριθμός ορόφων τρεις (3) 

- Μέγιστο επιτρεπόμενο ύψος των κτιρίων έντεκα (11,00) μέτρα. 

- Στο μέγιστο επιτρεπόμενο ύψος των κτιρίων δεν συμπεριλαμβάνε¬ 
τε» το ύψος της στέγης. 

δ. Τομέας VIII 


- Συντελεστής δόμησης 2,4 

- Μέγιστο ποσοστό κάλυψης 80% 

- Σε περίπτωση που το ισόγειο του κτιρίου προβλέπεται για χρήση 
καταστήματος η κάλυψη ανέρχεται σε 100%. 

- Μέγιστος αριθμός ορόφων τρεις (3) - 

- Μέγιστο επιτρεπόμενο ύψος των κτιρίων έντεκα (11,00) μέτρα. 

- Στο μέγιστο επιτρεπόμενο ύψος των κτιρίων δεν συμπεριλαμβάνε- 
ται το ύψος της στέγης. 

ε. Τομέας IX ι ... 

- Συντελεστής δόμησης 1,2 

- Μέγιστο ποσοστό κάλυψης 80% 

- Σε περίπτωση που το ισόγειο του κτιρίου προβλέπεται για χρήση 
καταστήματος η κάλυψη ανέρχεται σε 100%. 

- Μέγιστος αριθμός ορόφων δύο (2) 

- Μέγιστο επιτρεπόμενο ύψος των κτιρίων επτά και μισό (7,50) μέ¬ 
τρα. 

- Στο μέγιστο επιτρεπόμενο ύψος των κτιρίων δεν συμπεριλαμβάνε- 
ται το ύψος της στέγης. 

ζ. Στην εκτός σχεδίου περιοχή μεταξύ αρχαιολογικού χώρου (Κά¬ 
στρου) και του τομέα IV ισχύουν οι όροι δόμησης που προβλέπονται από 
το π.δ/γμα 24.5.1985 (ΦΕΚ 270/Δ/85) όπως ισχύει για την κατοι¬ 
κία. 

3. Οι λοιποί όροι και περιορισμοί δόμησης καθορίζονται ως ακολού¬ 
θως: 

α. Επιτρέπεται η κατασκευή μεσοπατώματος και σοφίτας χωρίς 
υπέρβαση του συντελεστή δόμησης και του μέγιστου επιτρεπόμενου 
ύψους του κτιρίου. 

β. Η τοποθέτηση του κτιρίου μέσα στο οικόπεδο γίνεται έτσι ώστε 

α) να μη βλάπτεται ο πολεοδομικός ιστός του οικισμού, β) να προστα¬ 
τεύονται βασικά σημεία θέας των κοινόχρηστων χώρων, γ) να προστα¬ 
τεύεται κατά το δυνατόν η θέα των όμορων οικοπέδων, δ) να μη διαμορ¬ 
φώνονται υποβαθμισμένοι ελεύθεροι χώροι ανάμεσα σε όμορες ιδιοκτη¬ 
σίες. 

γ. Απαγορεύεται η κατασκευή κτιρίων επί υποστηλωμάτων (ΡΙΊ,Ο- 
ΤΙ8). 

δ. Απαγορεύεται η κατασκευή πρόχειρων και ευτελών κατασκευών 
και γενικά κατασκευών που είναι αντίθετες προς τον αρχιτεκτονικό χα¬ 
ρακτήρα της περιοχής. 

ε. Τα κτίρια που περιλαμβάνονται στο παραδοσιακό τμήμα της πό¬ 
λης, εκτός της ζώνης (Ο) καλύπτονται με κεκλιμένη στέγη κεραμο¬ 
σκεπή με μέγιστη κλίση 35%, που δεν καλύπτει υποχρεωτικά το σύνολο 
της επιφάνειας του δώματος, ώστε να είναι δυνατή η διαμόρφωση μι¬ 
κρού δώματος (ταράτσα) κατά τα παραδοσιακά πρότυπα. 

Το ύψος της στέγης δεν δύναται να υπερβαίνει τα δύο μέτρα (2 μ.). Η 
αποπεράτωση (επικεράμωσή της στέγης) ολοκληρώνεται πριν τις εργα¬ 
σίες πληρώσεως του κτιρίου: Η κατασκευή τής είναι υποχρεωτική έστω 
και αν επάνω από το κατασκευάζόμενό τμήμα της οικοδομής προβλέπε- 
ται στο μέλλον η κατασκευή επιπλέον ορόφου. 

στ. Η Επιτροπή Πολεοδομικού και Αρχιτεκτονικού Ελέγχου (ΕΠΑΕ) 
εγκρίνει τη σύνθεση των όγκων, την αρχιτεκτονική μορφή των όψεων 
των κτιρίων και τη διαμόρφωση των ελεύθερων χώρων, λαμβάνοντας 
υπόψη τα γειτονικά (σύγχρονα και παραδοσιακά) κτίρια και γενικά τον 
αρχιτεκτονικό χαρακτήρα του περιβάλλοντος στον οποίο εντάσσεται το 
κτίριο (κλίμακα κτιρίου, αναλογίες των επιμέρους στοιχείων, χρησιμο¬ 
ποιούμενα υλικά, μέθοδος κατασκευής, χρωματική επεξεργασία). 

ζ. Τα ανοίγματα των όψεων (θύρες - παράθυρα) επιβάλλεται να ακο¬ 
λουθούν τα παραδοσιακά πρότυπα τόσο όσον αφορά τη θέση όσο και σε 
ό,τι αφορά τη μορφή και τις συνηθισμένες αναλογίες και διαστάσεις, δη¬ 
λαδή τα παράθυρα να προσεγγίζουν την αναλογία ύψους προς πλάτος 
1:1,5 ενώ οι θύρες την αναλογία 1:2. 

Τα κουφώματα είναι ξύλινα, ταμπλαδωτά καρφωτά γαλλικά ή περ- 
σιδωτά (γερμανικού τύπου), με υαλοστάσια που χωρίζονται σε ορθογώ¬ 
νια πλαίσια με τη βοήθεια υποδιαιρέσεων κατά τα παραδοσιακά πρό¬ 
τυπα. Επιτρέπεται επίσης η κατασκευή σιδερένιων κουφωμάτων (από 
στραντζαριστή λαμαρίνα ή συμπαγές σίδερο). 

Στις ζώνες Λ, Ν, Ξ και Ο επιτρέπονται και κατασκευές από χρωματι¬ 
σμένο αλουμίνιο (ανοδιομένο ή πλαστικοποιημένο). 

Δεν επιτρέπονται τα εξωτερικά συρόμενα κουφώματα. Όλα τα εξω¬ 
τερικά κουφώματα κάθε κτιρίου επιβάλλεται να έχουν ενιαίο χρωματι¬ 
σμό. Οι χρωματισμοί των κουφωμάτων πρέπει να γίνονται σε μονόχρω¬ 
μους τόνους των παραδοσιακών χρωμάτων ή του φυσικού χρώματος 
του ξύλου, αποκλειομένων των αντίστοιχων πλαστικών. 

η, Οι εξωτερικοί τοίχοι των χτιρίων κατασκευάζονται από οποιοδή- 
ποτε οικοδομικό υλικό και επιχρίονται με ασβεστοκονίαμα. 

Όταν η τοιχοποιία είναι λίθινη μπορεί να μείνει ανεπίχριστη. 

Οι χρωματισμοί των εξωτερικών όψεων των κτιρίων γίνονται με 
λευκό χρώμα ή ελαφρές αποχρώσεις αυτού, όπως υποκίτρινο, ώχρα 
κ.λπ., καθώς και με έντονα παραδοσιακά χρώματα, όπως λουλακί, 
κατά την κρίση της ΕΠΑΕ. 

θ. Ο λόγος πλάτους ως προς το μήκος εξώστη κυρίας όψης είναι μι¬ 
κρότερος ή ίσος με το λόγο δύο προς τρία (2/3). Επίσης ο εξώστης πρέ¬ 
πει να απέχει ογδόντα εκατοστά (0,80) του μέτρου από άκρα των 
όψεων. Το πλάτος ανοικτού εξώστη δεν μπορεί να είναι μεγαλύτερο από 
ογδόντα εκατοστά του μέτρου (0,80) μ. και το μήκος μεγαλύτερο από 
τρία μέτρα (3.00) μ. 

Μόνο σε εξαιρετικές περιπτώσεις κατά την κρίση της ΕΠΑΕ στις ζώ¬ 
νες Λ, Ξ και Ο το μήκος του ανοικτού εξώστη δύναται να φθάσει μέχρι 
τέσσερα μέτρα (4.00) μ. 

Η ελάχιστη απόσταση μεταξύ δύο εξωστών ορίζεται ογδόντα εκατο¬ 
στά (0,80) του μέτρου. 

Η ΕΠΑΕ μπορεί κατά την κρίση της να επιβάλλει επιπλέον περιορι¬ 
σμούς ως προς τη θέση και το μέγεθος των εξωστών σε κάθε κτίριο ξε¬ 
χωριστά για λόγους προσαρμογής και προστασίας του κτισμένου και 
φυσικού χώρου που το περιβάλλει. 

Η πρόσβαση στους εξώστες με εξωτερική σκάλα επιτρέπεται μόνο 
μετά από έγκριση της ΕΠΑΕ. 

ι. Τα προστατευτικά κιγκλιδώματα των κλιμάκων και των εξωστών 
σε πρόβολο επιβάλλεται να είναι από σφυρήλατο σίδερο, στραντζαριστή 
λαμαρίνα ή ξύλο. 

Στις ζώνες Λ, Ν, Ξ και Ο επιτρέπονται τα συμπαγή στηθαία για τις 
κλίμακες και τους εξώστες καθώς και κιγκλιδώματα με χρωματισμένο 
(αλουμίνιο (ανοδιομένο ή πλαστικοποιημένο). 

ια. Απαγορεύεται η τοποθέτηση φωτεινών επιγραφών ή διαφημίσεων 
σε οποιαδήποτε θέση του ακινήτου, στις περιφράξεις, καθώς και στα 
ικριώματα μέσα στο χώρο του οικοπέδου ή μπροστά από αυτό. Απαγοτ 
ρεύεται επίσης η τοποθέτηση επιγραφών ή διαφημίσεων σε κοινόχρη¬ 
στους χώρους, σε δένδρα ή σε στύλους. Επιτρέπονται μόνο οι περιορι¬ 
σμένων διαστάσεων επιγραφές που πληροφορούν για τυχόν χρήση των 
χώρων των κτιρίων, εφόσον αυτές δεν καλύπτουν και δεν παραμορφώ¬ 
νουν τα αρχιτεκτονικά και τα 'μορφολογικά στοιχεία του κτιρίου (στη¬ 
θαία, εξώστες, παραστάδες, αετώματα, γείσα κ.λπ.). 

Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά στο όνομα και 
στο αντικείμενο των εργασιών τους. Οι φωτεινές επιγραφές στα ισόγεια 
των καταστημάτων έστω και αν τοποθετούνται μέσα στις προθήκες 
έχουν χρώμα σταθερό και συνεχές και αποτελούνται από μεμονωμένα 
στοιχεία, γράμματα, αριθμούς. 

ιβ. Για οποιαδήποτε οικοδομική εργασία (ανέγερση νέου χτιρίου, κα¬ 
τεδάφιση ετοιμόρροπου ή μη κτιρίου, .επισκευή, αποκατάσταση, προ¬ 
σθήκη, καθαίρεση στοιχείων, διαμόρφωση του φυσικού περιβάλλοντος 
χώρου) και για την τοποθέτηση επιγραφών απαιτείται η έγκριση της 
ΕΠΑΕ. 

Ύστερα από αίτηση των ενδιαφερομένων που συνοδεύεται από τα 
απαραίτητα στοιχεία και φωτογραφίες, η ΕΠΑΕ μπορεί να προεγκρίνει 


πριν από την οριστική μελέτη, προμελέτες ή να δώσει σχετικές οδηγίες 
για τα θέματα που της υποβάλλονται. 

ιγ. Για κάθε εργασία που αφορά διαμόρφωση, τροποποίηση, ανά¬ 
πλαση κοινοχρήστων χώρων (οδών, πλατειών, πεζοδρομίων, τοίχων 
(αντιστήριξης κ.λπ.) απαιτείται η έγκριση της ΕΠΑΕ. 

Κάθε έργο υποδομής των οργανισμών κοινής ωφέλειας (ΔΕΗ, ΟΤΕ 
κ.λπ.) επιβάλλεται να είναι υπόγειο. Στις ζώνες Κ, Μ, Ν και Ξ η τοποθέ¬ 
τηση των μετρητών ηλεκτρικού ρεύματος όπως και κάθε άλλου στοι¬ 
χείου των παροχών των οργανισμών κοινής ωφέλειας γίνεται σε θέση 
μη ορατή από τους κοινόχρηστους χώρους. 

ιδ. Η (ανέγερση δημοσίων ή δημοτικών κτιρίων ή κτιρίων Οργανι¬ 
σμών ή Νομικών προσώπων Δημοσίου ή Ιδιωτικού Δικαίου ή Ο.Δ.Ε.Π. 
διέπεται από τους κανόνες του παρόντος διατάγματος και πραγματο¬ 
ποιείται μετά από έγκριση της ΕΠΑΕ. 

ιε. Επιτρέπεται η αναστήλωση ερειπωμένων χτισμάτων έστω και αν 
οι απαιτούμενες εργασίες αντίχεινται στις διατάξεις του διατάγματος 
αυτού. Η αναστήλωση επιτρέπεται ύστερα από τεκμηριωμένη έρευνα 
που αποδεικνύει την ακριβή αρχική μορφή του χτίσματος και μετά από 
έγκριση της σχετικής μελέτης από την ΕΠΑΕ, εκτός εάν βρίσκεται 
εντός της ζώνης Κ στην οποία τον έλεγχο ασκεί η αρμόδια Υπηρεσία του 
Υπουργείου Πολιτισμού. 

ιστ. Στις ζώνες Κ, Λ, Ν και Ξ απαγορεύεται κάθε είδους περίφραξη 
του οικοπέδου πλην του κτιστού μανδρότοιχου, το ύψος του οποίου δεν 
μπορεί να υπερβεί το ένα μέτρο και τα ογδόντα εκατοστά του μέτρου 
(1,80) μ. 

ιζ. Για τη διαμόρφωση των ακάλυπτων χώρων των οικοπέδων επι¬ 
τρέπονται μόνον οι απόλυτα απαραίτητες εκσκαφές. 

Σε περίπτωση κεκλιμένου εδάφους στη ζώνη Κ επιτρέπεται η διαμόρ¬ 
φωση του οικοπέδου με αναλημματικόύς τοίχους' ή πρανή, μεγίστου 
ύψους ενός μέτρου και πενήντα εκατοστών του μέτρου (1,50 μ.) από το 
φυσικό έδαφος. 

Παρεκκλίσεις από το μέγιστο ύψος είναι δυνατές μετά από έγκριση 
της αρμόδιας υπηρεσίας του.Υπουργείου Πολιτισμού και εφόσον αυτές 
επιβάλλονται για λόγους αισθητικούς και τεχνικούς. 

ιη. Για τις περιοχές εφαρμογής του παρόντος Π. Δ/τος δεν έχουν 
ισχύ τα άρθρα 9, 14 και η παράγραφος 5 του άρθρου 23 του Γενικού 
Οικοδομικού Κανονισμού (Ν. 1577/1985). '· 

; · 

Άρθρο 4. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 20 Οκτωβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ . 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

